AIŠKINAMASIS RAŠTAS

dėl savivaldybės turto perdavimo viešajai įstaigai Molėtų krašto muziejui

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą: 41,36 kv. m patalpas bendrabučio pastate, Molėtų r. sav., Mindūnų sen., Mindūnų k., Muziejaus g. 10 ir 840,52 kv. m ploto patalpas kultūros namų pastate, Molėtų r. sav., Molėtų m., Inturkės g. 4, viešajai įstaigai Molėtų krašto muziejui (toliau – Muziejaus) pagal turto panaudos sutartį 10 metų įstatuose numatytai veiklai vykdyti.

Uždaviniai – saugoti ir puoselėti regiono kultūros tapatumą ir jį aktualizuoti, teikti su Muziejaus veikla susijusias paslaugas gyventojams, užtikrinti nuoseklų Molėtų krašto istorijai ir kultūrai svarbių datų, įvykių ir žmonių įamžinimo paminėjimą.

1. Siūlomos teisinio reguliavimo nuostatos:

Sprendimu bus nustatyta, kad savivaldybės turtas bus perduotas Muziejui pagal panaudos sutartį.

1. Laukiami rezultatai:

Perduotos patalpos bus prižiūrimos, remontuojamos ir naudojamos Muziejaus veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės administracijos direktoriaus 2021 m. spalio 1 d. įsakymu Nr. B6-1128 „Dėl savivaldybės turto pripažinimo nereikalingu ir perdavimo pagal panaudos sutartį Molėtų krašto muziejui“, Molėtų kultūros centro direktoriaus 2021 m. liepos 8 d. įsakymu Nr. TV-8 „Dėl savivaldybės turto pripažinimo nereikalingu Molėtų kultūros centro veiklai“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti Muziejui įstatuose nurodytai veiklai vykdyti.